### 15.    Beslutning om LEAPS på [adresse] med høringssvar

**Åbent**

Sagsnr.: 326-2018-38262       J.nr.: 00.01.00           Dokumentnr.:
326-2019-128090

**Sagstype**

Beslutning.

**Resume og sagens baggrund**

Fra august 2019 bliver Skolen på [adresse],
hvilket indebærer en ny og anderledes tilgang til undervisningen. For at sikre,
at eleverne får en god overgang til Skolen på [adresse] efter 6. klasse, er
der blevet udarbejdet forslag til, hvordan LEAPS kan indføres på [adresse].
Forslagene har været i høring og der er indkommet 9 høringssvar.

**Indstillinger**

Direktøren indstiller, at Kommunalbestyrelsen på baggrund af
høringssvarene træffer en beslutning vedrørende Raklevs Skoles samspil med Skolen
på [adresse] vedrørende LEAPS.

**Behandling**

Børn- og Familieudvalget, Økonomiudvalget,
Kommunalbestyrelsen.

**Sagsfremstilling**

Kommunalbestyrelsen besluttede i marts 2019 at sende notatet
"Muligheder for at indføre LEAPS på [adresse]" i høring hos
skolebestyrelser og MED-udvalg på [adresse] og Skolen på [adresse],
Hovedudvalget samt relevante faglige organisationer (FOA, BUPL og [adresse]
Lærerforening). Der er indkommet i alt 9 høringssvar. Udover de
høringsberettigede parter er der kommet et høringssvar fra en forældreforening
på [adresse]. Høringssvarene er vedlagt sagen som bilag.

*Baggrund*

Fra august 2019 bliver Skolen på [adresse],
hvilket indebærer en ny og anderledes tilgang til undervisningen.
Skolebestyrelsen på [adresse] har i den forbindelse udtrykt bekymring i
forhold til, hvordan eleverne fra [adresse] kan indgå i undervisningen, når
de i 7. klasse starter på Skolen på [adresse]. På denne baggrund er der blevet
beskrevet 3 muligheder for at implementere LEAPS på [adresse], samt en
mulighed for at tilvælge frit overbygningsvalg for udvalgte årgange på [adresse].
Ændringerne skal bidrage til, at Raklev Skole fremover kan profilere sig og
differentiere sig for at bevare og styrke elevtilgangen til skolen.

*Muligheder for at indføre LEAPS på [adresse]*

Da der i [adresse] bevidst kun er udvalgt fire LEAPS-skoler,
kan Raklev Skole ikke blive selvstændig Sten Østergaard. Mulighederne for at
indføre LEAPS på [adresse] er således tæt forbundne med en organisatorisk
sammenlægning med Skolen på [adresse].

I notatet "Muligheder for at indføre LEAPS på [adresse]
Skole" er beskrevet følgende muligheder:

|  |  |
| --- | --- |
| Model 1: Raklev Skole som integreret afdeling i Skolen på [adresse] indebærer, at skolerne sammenlægges fra skoleåret 2020/21 med fælles økonomi, skolebestyrelse, MED-udvalg og administration. [adresse] bevares på nuværende matrikel og får egen afdelingsleder. LEAPS implementeres på [adresse] ved, at medarbejderne uddannes sammen med det sidste hold af medarbejdere fra Skolen på [adresse] i 2020/21. |
| Model 2: Fælles ledelse mellem Raklev Skole og Skolen på [adresse] 2 indebærer, at de to skoler får fælles skoleledelse fra skoleåret 2020/21, men bevarer hver deres økonomi, skolebestyrelse og MED-udvalg. [adresse] vil desuden få en afdelingsleder. LEAPS implementeres på [adresse] ligesom i model 1 ved, at medarbejderne uddannes sammen med det sidste hold af medarbejdere fra Skolen på [adresse] i 2020/21. |
| Model 3: Raklev Skole forbliver selvstændig skole, men der indføres tættere samarbejde i 5. og 6. klasse | Modellen indebærer, at Raklev Skole bevares som selvstændig skole med egen matrikel og egen skoleleder. LEAPS kan ikke i denne model blive fuldt implementeret på [adresse], men der kan uddannes et antal lærere i LEAPS i 2020/21. Disse lærere vil få til opgave at støtte skolens 5. og 6. klasseselever i at få en god overgang til 7. klasse på Skolen på [adresse]. |
| Tilvalg: Frit overbygningsvalg for nuværende 0.-3. klasse på [adresse] | Forslaget indebærer, at elever på [adresse], som er født i perioden 2009-2013, får frit skolevalg mellem Nyrupskolen og Skolen på [adresse] efter 6. klasse. Dette giver en valgfrihed ift. om eleverne ønsker LEAPS-baseret undervisning i udskolingen. Dog indebærer forslaget også væsentlig usikkerhed i forhold til skolernes planlægning af skemaer, antal klasser og dermed økonomisk grundlag for det kommende skoleår. |

**Økonomiske konsekvenser**

Nedenstående tabel viser de økonomiske konsekvenser ved
indførsel af de 3 modeller.

Siden notatet blev sendt i høring er de økonomiske
konsekvenser blevet undersøgt nærmere, hvilket har givet anledning til at
præcisere oplysningerne. Det er blevet tilføjet, at der vil være ændringer i
driftsudgifterne ved model 1. Der gøres således opmærksom på, at høringsparterne
ikke har haft kendskab til dette.

Den besluttede ressourcetildelingsmodel tildeler løn til
skolelederlønninger fra en pulje i Fagcenter for Børn, Læring og Uddannelse
(BLU). På Rørby Skole (der har fælles ledelse med Hvidebækskolen) finansieres
afdelingslederen dog af puljen i BLUpå lige fod med en
skolelederlønning**.** Der er taget udgangspunkt i, at metoden fra [adresse] følges, og at principperne for tildeling af ressourcer til
skolelederlønning dermed fraviges.

|  |  |  |  |  |  |
| --- | --- | --- | --- | --- | --- |
|  | Skoleår 2020/21 | Skoleår 2021/22 | Skoleår 2022/23 | Skoleår 2023/24 | I alt  (4 skoleår) |
| **Model 1** | | | | | |
| Implementeringsudgifter | 802.909 | 656.000 | 656.000 | 252.000 | 2.366.909 |
| Ændret budgettildeling\* | Albert Mathiesen | -2.430.000 | -2.430.000 | -2.430.000 | -9.720.000 |
| **I alt** | **-1.627.091** | **-1.774.000** | **-1.774.000** | **-2.178.000** | **-7.353.091** |
| **Model 2** | | | | | |
| Implementeringsudgifter | 802.909 | 656.000 | 656.000 | 252.000 | 2.366.909 |
| Ændring i driftsudgifter | 0 | 0 | 0 | 0 | 0 |
| **I alt** | **802.909** | **656.000** | **656.000** | **252.000** | **2.366.909** |
| **Model 3** | | | | | |
| Implementeringsudgifter | 275.000 | 0 | 0 | 0 | 275.000 |
| Ændring i driftsudgifter | +250.000 | +250.000 | +250.000 | +250.000 | 1.000.000 |
| **I alt** | **525.000** | **250.000** | **250.000** | **250.000** | **1.275.000** |

\*Ved samlet økonomi for Skolen på [adresse] og Raklev
Skole frafalder grundtildeling til én skole samt tildeling til nogle klasser,
fordi klassetildelingen beregnes ud fra det samlede elevtal på årgangen.
Ændringen er estimeret ud fra elevtallet i skoleåret 2019/2020. Elevtallet og
sammensætningen vil bestemme de konkrete ændringer for enkelte skoleår, hvorfor
beløbet vil ændre sig fra år til år. Der er således tale om et foreløbigt
overslag. Hvis der ikke ønskes at sammenlægningen skal medføre en reduktion af
skolernes samlet budget, skal der træffes beslutning om at fravige principperne
i ressourcetildelingsmodellen.

Det foreslås, at implementeringsudgifterne for alle tre
modeller finansieres af den samlede ressourcetildelingsmodels ramme. Ligeledes foreslås
det, at den ændrede budgettildeling i model 1 tilføres
ressourcetildelingsmodellen, hvis denne model vælges.

**Børn- og Familieudvalgets møde
den 4. juni 2019:**

Det samlede udvalget anbefaler model 3.

Udvalget stemte om forslag om frit overbygningsvalg for
nuværende 0.- 3. klasse på [adresse].

For stemte: Nicklas Kristensen (F) og Alf Madsen (løsgænger).

Imod stemte Benedicte Nielsen (V), Magnus Toft
Emil Lund (V), Heidi Johansen (V), Ronny Christiansen (V).

[adresse] at stemme: Helen Simonsen (A).

Udvalget påpeger, at de ansatte på [adresse] ikke behøver
at vente til 2020/21 med at påbegynde samarbejdet med Herredsåsen omkring
LEAPS.

**Økonomiudvalgets møde den 19.
juni 2019:**

Børne- og Familieudvalgets indstilling anbefales, idet
implementeringsudgifterne finansieres af skolens kompetenceudviklingsmidler,
samt centrale puljer, herunder udviklingspuljen.

Laura Kristensen og Jenny Brandt, A, Frode Madsen, Ø,
samt Steve Nielsen og Esmarelda Klausen, O, tager forbehold.

**Bilag**

|  |  |
| --- | --- |
| Alle høringssvar vedr. Muligheder for at indføre LEAPS på [adresse] | 326-2019-145333 |